ભારતમાં જનઆંદોલનની એક તાસીર રહી છે, કે થોડા દિવસ આવું આંદોલન ચાલે પછી તેમાં અસામાજિક તત્ત્વો ભળી જતાં હોય છે અને એવા લોકોની ચઢવણીને કારણે આંદોલન કરી રહેલા લોકો ઉશ્કેરાઈને હિંસક બની જતા હોય છે. તુથુકુડીમાં એ જ થયું. આંદોલન અને વાટાઘાટ ચાલુ હતી એ દરમિયાન કેટલાંક તત્ત્વોએ ચઢવણી કરી, જેને કારણે ઉશ્કેરાયેલા લોકોએ વહીવટીતંત્રના સ્થાનિક અધિકારીઓ તેમજ પોલીસ ઉપર હુમલો કરી દીધો અને તેના જવાબમાં પોલીસે ગોળીબાર કરવો પડ્યો, જેમાં ૧૩ નાગરિકો મૃત્યુ પામ્યા છે.